CELEX: 62008TN0028
Language: sk
Date: 2008-01-14 00:00:00
Title: Vec T-28/08: Žaloba podaná 14. januára 2008 – Mars/ÚHVT – Ludwig Schokolade (trojrozmerná ochranná známka v tvare čokoládovej tyčinky)

12.4.2008   
            
            
               SK
            
            
               Úradný vestník Európskej únie
            
            
               C 92/31
            
         Žaloba podaná 14. januára 2008 – Mars/ÚHVT – Ludwig Schokolade (trojrozmerná ochranná známka v tvare čokoládovej tyčinky)
   (Vec T-28/08)
   (2008/C 92/64)
   Jazyk žaloby: angličtina
   Účastníci konania
   
      Žalobca: Mars, Inc. (McLean, Spojené štáty) (v zastúpení: A. Bryson, barrister, a G. Mills, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Ludwig Schokolade GmbH & Co. KG (Bergisch Gladbach, Nemecko)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 23. októbra 2007,
            
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: trojrozmerná ochranná známka v tvare čokoládovej tyčinky, zapísaná pre výrobky zaradené do tried 5, 29 a 30 – ochranná známka Spoločenstva č. 818 864.
   
      Majiteľ ochrannej známky Spoločenstva: žalobca.
   
      Účastník, ktorý sa domáha vyhlásenia neplatnosti: Ludwig Schokolade GmbH & Co. KG.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zrušenie rozhodnutia výmazového oddelenia a vyhlásenie neplatnosti ochrannej známky Spoločenstva.
   
      Dôvody žaloby: porušenie článku 7ods. 1 b), článku 7 ods. 3, článku 51 ods. 2, článku 73 a článku 74 ods. 1 nariadenia Rady č. 40/94, v tom že:
   
               —
            
            
               odvolací senát mal dospieť k záveru, že predmetný tvar je značne odlišný od noriem a zvykov v predmetnej oblasti,
            
         
               —
            
            
               odvolací senát vyžadoval dôkaz o tom, že ochranná známka získala rozlišovaciu spôsobilosť v každom členskom štáte samostatne, a nie o tom, či získala túto spôsobilosť na podstatnej časti trhu Spoločenstva s čokoládovými tyčinkami.
            
         
               —
            
            
               odvolací senát v napadnutom rozhodnutí uviedol dôvod, ktorý nebol predtým uvedený úradom, ani podnikom Ludwig Schokolade.